SARL-NUUS - SONDAG 8 AUGUSTUS 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMIT en volg die skakels soos aangedui. Vir oudio via Echolink, 
koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Dit is met leedwese dat ons moet aankondig dat Chris Burger, ZS2COB van 
Jeffreysbaai, voorheen ZS6ACG, op Woensdagaand 5 Augustus weens n har- 
taanval stil sleutel geraak het. 


Ons innige meegevoel aan sy familie en vriende. 

(POUSE) 

In die nuus vandag; 

NASIONALE RADIOFREKWENSIEPLAN GEPUBLISEER 
LIDMAATSKAPHERNUWINGS 

NUWE AFSTANDREKORD VIR 10 GHz 


U luister na ZSGSRL. Bly ingeskakel vir meer besonderhede en ander belangrike 
en interessante nuusitems. 


NASIONALE RADIOFREKWENSIEPLAN GEPUBLISEER 


OKOSA het die Nasionale Frekwensieplan vir Suid-Afrika in Staatskoerant No 
727 van 30 Julie 2010 gepubliseer. Die dokument beslaan 344 bladsye en daarin 
is n lys van al die frekwensies tussen 9 kHz en 3 000 MHz wat beskikbaar is 
in Suid-Afrika, tesame met al die verwysings en beperkings. Die dokument is 
groter as 9 MG. 


Die SARL bestudeer die dokument en het versoek dat Hans, ZSGAKV, teenwo- 
ordig mag wees by die OKOSA/SARL se gemeenskaplike vergadering wat later 
hierdie week sal plaasvind. Daar is ten minste een nuwe toekenning vir amateur- 
radio en dit is van 135,7 tot 137,8 kHz. Die gebruik van hierdie frekwensieband 
moet egter wag tot na publikasie van nuwe regulasies. Dit sal ook gedurende 
die week se gemeenskaplike vergadering bespreek word. 


Dit word beplan om die dokument in die ledegedeelte van die SARL se web- 
blad beskikbaar te stel. Dit sal in drie dele van ongeveer 3 MG per deel teen 
Woensdag hierdie week gedoen word. 


1 006 LEDE HET REEDS DIE REGTE DING GEDOEN HULLE LID- 
MAATSKAP HERNU 


Hierdie is n herinnering aan lede wat nie in die 1 006 ingesluit is nie wat reeds 
hulle lidmaatskap vir 2010/2011 hernu het. Indien u nognie hernu het nie, hernu 
nog hierdie week. U is dit aan u stokperdjie verskuldig. Herinneringskennisgew- 
ings is verlede week uitgestuur. Indien u egter reeds u betaling gemaak het, mag 
u die herinnering ignoreer, andersins gee asb. aandag daaraan. Indien u onseker 
is aangaande die bedrag om te betaal, bel vir Mariska gedurende kantoorure by 
O11 675 2893. 


NUWE AFSTANDREKORD VIR 10 GHz 


Die Radiovereniging van Groot-Brittanje rapporteer dat n nuwe wêreldafstan- 
drekord op 10 GHz tussen die Kaap Verdiese eilande en die suide van Portugal 
opgestel is. Om 10:46 UTG op 10 Julie is die bestaande rekord met n ESB 
@OSO oor 2 696 km gedurende die Hyperatlantica 2010 DXpedisie verbeter. Die 
vorige rekord in hierdie band was 2 070 km. Die operateurs van Hyperatlantica 
het hierdie rekord met 626 addisionele kilometer verbeter. 


VIER VROUEDAG MET DIE SARL SE JD-NAELLOOP EN WEN n GROOT 
BOS BLOMME 


Die SARL se Jong Dames-naelloop is n pretaktiwiteit om Vrouedag tussen 
radioamateurs in suidelike Afrika te vier. Roep “JD-naelloop” of “YL Sprint!” 
Die naelloop sal op Maandag 9 Augustus vanaf 09:00 tot 10:00 UTC plaasvind. 
Dit word met gebruik van spraak alleen gedoen vanaf 7 053 tot 7 100 en 7 130 
tot 7 200 kHr. 


Ruil n RS-verslag en JD of YL of OM uit. Kontakte tussen YL- of JD-stasies 
is 5 punte werd, kontakte tussen YL- of JD- en OM-stasies 3 punte en kontakte 
tussen OM-stasies tel net een punt. Stuur logstate binne 15 dae na die kom- 
petisie, dus voor 24 Augustus 2010, per e-pos aan zs4bfn@Jnetactive.co.za, of per 
pos aan die Bloemfontein RAK, Posbus 12104, Brandhof, 9324. 


Alle JD-logstate sal deelneem aan n spesiale trekking vir n groot bos blomme 
wat by die wenner se deur afgelewer sal word. Maak dus seker dat u tuisadres 
ook op die logstate verskyn. 


WENNER VAN DIE JEUGDAGNAELLOOP SE FOTOKOMPETISIE 


Die wenner van die Antennaboek is die Lichtenburg Amateurradioklub met die 
inskrywing van hulle jongste deelnemer, Eduan, wat 4 jaar oud is. Hy het 
met gebruik van die Lichtenburg Amateurradioklub se roepsein, ZS6LRK, sy 
eerste jeugdagkontak gemaak met n jeugdagnaelloopstasie, Rudi, ZS6RDI, wat 
in Ramsgate in Afd. 5 as mobiele stasie bedrywig was. Die kontak was gemaak 
onder toesig van Eddie, ZS6BNE. Veels geluk, die Antennaboek sal spoedig op 
pad wees. Besoek www.sarl.org.za om die foto te sien. 


RAE-KLASSE IN PRETORIA 


Magalies Radioamateurklub begin op Saterdag 14 Augustus om RAF-klasse vir 
voornemende radioamateurs aan te bied. Die sillabus vir klas A sal gevolg word. 


Dit sal by Die Hoër Tegnologiese Skool John Vorster in Meyerstraat Rietfontein, 
Pretoria in die lokaal van ZS6JV'Tse radio-opleidingsentrum plaasvind. 


Ongeveer 10 klasse sal aangebied word waaronder radiospraak be-oefen sal word. 
HF-toetse sal ook gedurende die tydperk afgeneem word. 


Klasse duur van 09:00 tot 13:00. `n Koeldrank en iets te ete word aanbeveel vir 
die 10 minute breek na elke uur. 


Klasse vir die Klas B RAE het alreeds die afgelope Maandag n aanvang geneem. 
Belangstellendes kan Johann, ZS6PSS, kontak by 082 446 1581. 
HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Gedurende die afgelope week het `n korona-uitbarsting, wat reguit na die aarde 
gerig was, van sonvlek 1 092 'n bietjie sensasie in die media veroorsaak. Gelukkig 
het dit nie die begin van die einde vir die Aarde ingelui soos wat in sekere media 
berig is nie. Tans is sonvlekke 1 092, 1 093, 1 094 en 1 095 sigbaar. Dit is die 
eerste keer dat vier sonvlekke gelyktydig gedurende siklus 24 sigbaar is. Die 
voorspelde effektiewe sonvlektelling vir die week gaan minder as 20 wees. 


20 m is die beste keuse vir DX gevolg deur 40 m. Gedurende die middae en 
tot na die son gesak het gaan die toestande na Indië goed wees. Gedurende 
sonsondergang gaan toestande na Europa goed wees. Kontakte met Australië 
en Nieu-Zeeland is met sonsopkoms op 20 m moontlik en ook op 40 m nadat 
die son gesak het. Kontakte met die VSA gaan uitdagend wees. Swak 15 m- 
openinge is na Brasilië en Suid-Amerika gedurende die middae moontlik. 


30 m kan vir die digitale en gelykgolfentoesiaste baie lonend wees met openinge 
na verskeie dele van die wêreld. 


Plaaslik is 40 m die beste keuse met 30 m wat goeie kontakte oor die langer 
afstande kan oplewer. Vroegoggend en laatmiddag is 80 m die beste keuse, 
veral oor die korter afstande. 


Saans is 80 m die beste keuse. 
Besoek gerus www.spaceweather.co.za vir meer inligting. 
DAGBOEK VAN GEBEURE 


9 Augustus SARL LV-naelloop op 40 m 09:00 tot 10:00 UTC; 12 - 14 Augustus 
- Internasionale AMA-konferensie in Dallas, Texas; 14 Augustus PIC-kursus 
in Pretoria; 14 Augustus RAF-klasse begin in die ZS6JV'T-lokaal; kontak Jo- 
han,ZS6PSS, by 082 446 1581 vir besonderhede; 16 Augustus Logstate vir 
SARL HF-foonkompetisie moet in wees; 21 Augustus - RTA-simposium in Port 
Elizabeth; 24 Augustus Logstate vir Vrouedag JD-naelloop moet in wees na 
zsAbfn@lnetactive.co.za. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te stuur. Stuur dit - indien moontlik - in 
beide Engels en Afrikaans, na www.sarl.org.za/newsinbox.asp, nie later as die 
Donderdag voor uitsending nie. 


Die SARL nooi u ook om te luister na die program Amateur Radio Mirror In- 
ternational wat om 10:00 SAT op 145,750 in die Pretoria-gebied uitgesaai word, 
met herleidings op 7 082, 7 205 en 17 860 kHz. Daar is ook `n potgooi-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op 'ARMI en volg die skakels. `n Heruitsending vind 
Maandagaande om 22:05 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n bulletin wat deur George, ZSONE, saamgestel is. 
Dankie dat u saamgeluister het, 73. 


/EX 


Message Ends 
To edit or remove your entry from this mailing list go to www.sarl.org.za/members/admin/maildat.asp 


